STILLER: Siljan får hjelp av Svenljunga ungdomskorps 17. mai. Foto: Anneli Ringdahl Egbo

Må få hjelp fra svenskene på 17. mai

For andre år på rad får Siljan kommune hjelp fra et svensk musikkorps for å gi lyd til 17. mai toget.

Oppdatert 16. mai 2016

Artikkelen er over fire år gammel

I løpet av de siste 25 årene har medlemstallet i Norges skole- og generasjonskorps sunket med 43 prosent. Men den nedadgående pilen snudde i fjor.

Flere steder i landet opplever man imidlertid store problemer med å få korps ut i gatene 17.mai.

I grenlandskommunen Siljan ble deres eget korps lagt ned for halvannet år siden.

– Vi har ikke noe musikkorps i Siljan og det er ikke 17. mai uten korpsmusikk. De er mer enn villige til å stille opp og ble veldig glade for å bli spurt i år også, forteller Jøran Røsaker, leder av 17. mai komiteen i Siljan, til VG.

– Kan de norske sanger da?

– De har øvet og har blitt tilsendt noen sanger. Nasjonalsangen kan de fra i fjor, sier Røsaker. Siljan-sangen har de også øvet på.

Dyrt var det heller ikke. Røsaker forteller at kommunen betaler dem 5000 kroner for jobben i tillegg til at de får dekket reisekostnadene.

Det er ikke bare her de har problemer med å få korpsene til å spille. I Gransherad får de det ikke til i år, og vurderer å spille korpsmusikk fra en Cadillac foran 17.mai-toget.

Siljan hadde tidligere to korps; Siljan jente- og guttekorps og et voksenkorps.

Dette er Norges vakreste bunad

– Jeg var lenge med i korpset, men det ble nedlagt på grunn av rekrutteringen. Det var ikke særlig populært å være med i korpset, sier Ann Christin Allum (48). På slutten var det med både voksne og barn for fylle rekkene.

Les også: Med bleie i bunad

Selv var Allum med i voksenkorpset til det ble nedlagt da hun var rundt 30.

HUSKER DU? Slik så Siljan Jente- og guttekorps ut for rundt 15 år siden. Foto: PRIVAT

Publisert: 16.05.16 kl. 11:12 Oppdatert: 16.05.16 kl. 13:19

Les også

Mer om Korps